Anexa nr. 4

**Informații care trebuie incluse în anunțul de intenție**

1. Denumirea, numărul de identificare de stat (IDNO), adresa fizică, codul NUTS, numărul de telefon, numărul de fax, adresa de e-mail și cea de internet ale autorității contractante și, dacă sunt diferite, cele ale biroului de la care pot fi obținute informații suplimentare.

2. Adresa de e-mail sau cea de internet de la care se va putea obține accesul liber, direct, total și gratuit la documentația de atribuire.

În cazul în care nu se asigură accesul liber, direct, total și gratuit la documentația de atribuire, o mențiune privind modul în care poate fi accesată documentația respectivă.

3. Tipul autorității contractante și obiectul principal de activitate.

4. Dacă este cazul, mențiunea că autoritatea contractantă este o autoritate centrală de achiziții sau că achiziția publică implică ori ar putea implica o altă formă de achiziție comună.

5. Codurile CPV; în cazul în care contractul de achiziție publică este împărțit în loturi, aceste informații trebuie furnizate pentru fiecare lot.

6. Codul NUTS al locului principal de execuție a lucrărilor, în cazul contractelor de achiziții publice de lucrări, sau codul NUTS al locului principal de furnizare sau de prestare, în cazul contractelor de achiziții publice de bunuri și servicii. În cazul în care contractul este împărțit în loturi, aceste informații trebuie furnizate pentru fiecare lot.

7. O scurtă descriere a achiziției publice: natura și cantitatea sau valoarea bunurilor, natura și amploarea serviciilor, natura și amploarea lucrărilor.

8. Data estimată/datele estimate pentru publicarea anunțului sau a anunțurilor de participare pentru contractul de achiziție publică/contractele de achiziții publice la care se referă anunțul de intenție.

9. Data transmiterii spre publicare a anunțului de intenție.

10. Orice alte informații relevante.

11. Pentru contractele de achiziții publice se specifică dacă contractul intră sub incidența Acordului privind achizițiile publice al OMC.